*Ved Christiansand*

Ved Christiansand

Der laae den sidste Orlogsmand

Af Danmarks stolte Flaade

Og Jessen hedte han,

Som havde der at raade.

Han kalder frem

Sit Mandskab: ”Børn nu gaae vi hjem – ”

 Om ellers vi kan strække:

 Den Engelskmand er slem,

 Hans Skuder Havet dække.”

”Vil I som jeg:

”Vort gode skib det faaer han ej –

 Før synke eller sprænge!

 Op eller Ned vor Vej!

 Ej saa? I danske Drenge!”

”Jo saa! Hurra!”

Og hele Dækket lød det fra

- Som én – femhundred Stemmer.

 I Kampens Time da

 Sit Løvte Ingen glemmer!

”Nu Sejl paa Raa!”

 Og Anker lettet! Ud vi staae

 For alle vore Klude!

 Fort over Bølgen blaa!

 Lad Fjeldes Vinde tude!

De stævned frem

Ved Nat og Dag til Fædrehjem –

Da kom en fiendtlig Flaade;

Mod Een der nu var Fem –

De bøde Jessen Naade.

Med skarpe Skud

Han svarede, og æsked ud,

Og Striden de modtoge:

De sendte strænge Bud

Til gamle Dannebroge.

De sendte hid

En Æl af Kugler heel ublid:

Den kapped Stang og Master

Den brave Jessen did

Sit Svar tilbagekaster

Rothe og Top

Og Willemoes og Dahlerup,

Paa Bakken og på Skandsen

Med Tostrup førte op

Galant i Kugledandsen.

Da randt Blod:

Fra Top de tog den ene Fod;

Han stod dog paa den anden –

Udi den røde Flod

Gjendøbes Orlogsmanden.

Du flinke Gast!

Du Soland! Kjæk og klippefast,

Du Klippens Søn med Ære!

For Dan Dit Hjerte brast:

Dit Minde signet være!

Du faldt med Roes –

Farvel, Du lille Willemoes!

Dit Mod var stort i Kampen.

Men det var før din Lods

Udi Skjærtorsdagsdampen.

Farvel! Farvel!

Du Dahlerup! Og hver en Sjæl,

Som her fra Kroppen skiltes!

Af Fjender fleer på Hæl

Foer, inden Slaget stiltes.

Med Knald og Brag

De fægted ud det haarde Slag,

Og solgte Livet dyre.

Men nu er Skibet Vrag,

Og ikke meer at styre.

Paa Sjællands Strand

Der hug vor sidste Orlogsmand –

Ham til en Baal de gjorde.

Paa blodigrøde Sand

De Gutter sprang fra borde.

Vel holdt de Ord:

Prinds Christian i Røg opfoer

af Fienden ubetvungen.

Derfor ved Bragibord

Dens Drape nu er sjungen